Nina Heggelund

Nina Heggelund (født 5. februar 1953 i Stavanger) er en norsk journalist og politiker (H). Hun var Oslos samferdselsbyråd i 1986 i byrådet Svelland.

Heggelund studerte 1.avdeling juss og statsvitenskap. Hun var sekretær i Høyres stortingsgruppe 1976–1978, fylkessekretær i Finnmark Høyre 1978–1981, politisk sekretær under Vidkunn Hveding i Olje- og energidepartementet 1981–1983, medlem i Oslo bystyre 1983–1987 og Oslos samferdselsbyråd i 1986.

Som journalist har Heggelund ​olje- og energisaker som spesialfelt. Hun har blant annet arbeidet i Dagens Næringsliv, Teknisk Ukeblad og som frilanser.

Kilder 
 NTBtekst 29. januar 2003

Byråder i Oslo
Journalister i Dagens Næringsliv eller forløpere
Politiske rådgivere fra Høyre
Høyre-politikere i Oslo
Personer fra Stavanger kommune